stanford-oval/wikipedia huggingface dataset:
Edson Barboza

| Edson Barboza> Henkilötiedot |
| --- | --- |
Syntynyt: 21. tammikuuta 1986 (ikä 38) Nova Friburgo, Rio de Janeiro
Kansalaisuus:   Brasilia
Vapaaottelija
Lempinimi:  Juninho
Aktiivisena:  2009–
Pituus:  180 cm
Paino:  66 kg
Painoluokka:  kevytsarja (2009–2019) höyhensarja (2020–)
Kätisyys:  oikea
Taistelutyyli:  thainyrkkeily, taekwondo, brasilialainen jujutsu, nyrkkeily
Seura:  Ricardo Almeida BJJ American Top Team
Tilastot
Ottelut:  32
Voitot:  22
– tyrmäyksellä:  13
– luovutuksella:  1
– päätöksellä:  8
Tappiot:  10
– tyrmäyksellä:  4
– luovutuksella:  2
– päätöksellä:  4
| Edson Barboza> Henkilötiedot.Potkunyrkkeilijä |
| --- | --- |
Aktiivisena:  2002–2008
Taistelutyyli:  thainyrkkeily
Tilastot
Ottelut:  28
Voitot:  25
– tyrmäyksellä:  22
– päätöksellä:  3
Tappiot:  3
Edson Mendes Barboza Jr. (s. 21. tammikuuta 1986 Nova Friburgo, Rio de Janeiro) on brasilialainen höyhensarjan vapaaottelija ja entinen thainyrkkeilijä. Hän on saavuttanut thainyrkkeilyssä useita mestaruuksia kotimaassaan. Vapaaottelussa Barboza on sen sijaan voittanut Renaissance MMA:n ja Ring of Combatin kevytsarjan mestaruudet. Hän on otellut UFC:ssä vuodesta 2010 lähtien ja on ollut parhaimmillaan rankingin neljänneksi paras kevytsarjan ottelija.
Thainyrkkeily

Barboza alkoi harjoitella thainyrkkeilyä kahdeksanvuotiaana ja alkoi kilpailla 16-vuotiaana. Hän saavutti ammattilaisena tilastot 25–3, joissa 22 voittoa tuli tyrmäyksellä ja niistä 17 päättyi ensimmäisessä erässä. Barboza voitti muun muassa kolmesti Rio de Janeiron osavaltion mestaruuden ja kahdesti Demolition Fight mestaruuden São Paolossa. Hän lopetti uransa thainyrkkeilyssä ja siirtyi vapaaotteluun managerinsa neuvosta. Brasiliassa tuona aikana thainyrkkeilijöiden oli hankala saada sponsoreita, eikä hän voinut näin siirtyä ottelemaan Japaniin K–1-turnauksiin.
Vapaaottelu

Barboza muutti Yhdysvaltoihin tammikuussa 2009 harjoittelemaan vapaaottelua ja otteli ensi kerran 17. huhtikuuta 2009 Real Fighting Championships -organisaatiossa. Hän voitti ensimmäisen ottelunsa Aaron Steadmania vastaan ensimmäisessä erässä hyppypolvipotkulla ja lyönnein johtaneella teknisellä tyrmäyksellä.
Vapaaottelu > Renaissance MMA ja Ring of Combat

Barboza siirtyi ottelemaan Renaissance-organisaatioon ja otteli heti ensimmäisessä ottelussaan kevytsarjan mestaruudesta. Hän voitti kesäkuussa mestaruuden toisen erän tyrmäyksellä Lee Kingiä vastaan. Kaksikko kohtasi toisensa heti perään marraskuussa, jolloin Barboza puolusti ensimmäistä kertaa mestaruuttaan. Tällä kertaa hän voitti ottelun anakondakuristuksella ensimmäisessä erässä ja puolusti onnistuneesti mestaruutensa.
Helmikuussa 2010 Barboza siirtyi ottelemaan myös Ring of Combatiin, jossa hän voitti ensimmäisen ottelunsa Nabih Barakatia vastaan ensimmäisen erän tyrmäyksellä. Maaliskuussa Barboza palasi takaisin Renaissanceen puolustamaan toista kertaa mestaruuttaan Jose Figueroa vastaan. Hän voitti ottelun edellisen ottelun tapaan ensimmäisen erän tyrmäyksellä. Kesäkuussa Barboza pääsi ottelemaan toisessa Ring of Combat ottelussaan kevytsarjan mestaruudesta. Hän voitti mestaruuden ensimmäisessä erässä Marcelo Guidicia vastaan teknisellä tyrmäyksellä potkaistuaan häntä useaan kertaa jalkoihin.
Vapaaottelu > UFC > Siirtyminen höyhensarjaan (2020–)

Joulukuussa 2019 Barboza ilmoitti ottelevansa seuraavaksi höyhensarjassa vuoden 2020 ensimmäisellä puoliskolla, myös hänen managerinsa ilmaisi muutoksen olevan uusi haaste Barbozalle, joka on otellut koko uransa kevytsarjassa. Barbozan oli aluksi määrä kohdata Josh Emmett toukokuussa 2020, mutta UFC-tapahtuman peruunnuttua Barboza otteli kaksi viikkoa myöhemmin Dan Igea vastaan, joka kuului höyhensarjan 15-parhaan joukkoon. Toukokuussa käyty kamppailu päättyi Barbozan tappioon hajaäänin (29–28, 28–29, 28–29). Lokakuussa Barbozan oli määrä kohdata Sodiq Yusuffin, joka joutui jättämään kamppailun väliin loukkaantumisen vuoksi. Hänet korvasi Makwan Amirkhani. Barboza voitti kamppailun tuomariäänin (30–26, 30–27, 29–28).
Toukokuussa 2021 Barboza kohtasi Shane Burgosin UFC 262 -tapahtumassa. Hän voitti ottelun kolmannen erän alussa teknisellä tyrmäyksellä, kun Burgos menetti tajuntansa viiveellä Barbozan lyöntisarjan jälkeen. Kaksikon välinen ottelu palkittiin illan kamppailu bonuksella. Elokuussa Barboza kohtasi entisen potkunyrkkeilijän Giga Chikadzen, joka oli voittanut kaikki kuusi otteluaa UFC:ssä. Hän hävisi ottelun teknisellä tyrmäyksellä kolmannessa erässä.
Ottelutyyli

Barbozan ottelutyyli perustuu hänen thainyrkkeily taustaansa, johon hän on lisänyt tekniikoita nyrkkeilystä ja taekwondosta. Barboza on UFC:ssä tullut tunnetuksi yhtenä parhaimmista potkijoista voitettuaan muun muassa urallaan useamman ottelun alapotkuin teknisellä tyrmäyksellä, sekä UFC:ssä ensimmäisenä kierrepotkulla johtaneella tyrmäyksellä. Barboza itse kuvailee vapaaottelussa käytettyä tyyliään K–1 tyyliseksi.
Saavutukset > Thainyrkkeily

GP Demolition Fight mestaruus
Rio de Janeiron osavaltion mestaruus (kahdesti)
Brazilian Circuit mestaruus
Campos Open mestaruus
Torneio Castelo das Pedras mestaruus
Copa Ciam (kahdesti)
Festival de Muay Thai mestaruus
Niteroense mestaruus
Demolition Fight mestaruus (kahdesti)
Saavutukset > Vapaaottelu

Illan kamppailu (kuudesti)
Illan tyrmäys (kerran)
Illan suoritus (kerran)
Eniten tyrmäyksiä kevytsarjassa (7, tasoissa Melvin Guillardin kanssa)
Kevytsarjan mestaruus (kerran, puolusti kahdesti)
Kevytsarjan mestaruus (kerran)
Saavutukset > Lukkopaini

São João da Barra mestaruus
Empire Records – menoa ja musaa

| Empire Records – menoa ja musaa> Empire Records |
| --- | --- |

Ohjaaja:  Allan Moyle
Käsikirjoittaja:  Carol Heikkinen
Tuottaja:  Paul Kurta Tony Ludwig Arnon Milchan Michael G. Nathanson Alan Riche
Säveltäjä:  Basil Poledouris
Kuvaaja:  Walt Lloyd
Leikkaaja:  Michael A. Chandler (käännä suomeksi)
Pääosat:  Anthony LaPaglia Robin Tunney Rory Cochrane Renée Zellweger Ethan Embry Liv Tyler Johnny Whitworth Maxwell Caulfield Debi Mazar
Valmistustiedot
Valmistusmaa:   Yhdysvallat
Tuotantoyhtiö:  Monarchy Enterprises B.V. New Regency Pictures Regency Entertainment Warner Bros.
Levittäjä:  Warner Bros. Netflix
Ensi-ilta:   22. syyskuuta 1995 (rajoitettu) 20. lokakuuta 1995
Kesto:  90 minuuttia 107 minuuttia (erikoispitkä versio)
Alkuperäiskieli:  englanti
Tuotto:  303 841 USD (USA)
Aiheesta muualla
IMDb 
Elonet
AllMovie
Infobox OKNimi-testi OK: 
Empire Records – menoa ja musaa (engl. Empire Records) on Allan Moylen ohjaama yhdysvaltalainen musiikki-/draamakomediaelokuva vuodelta 1995. Elokuvan pääosissa ovat Anthony LaPaglia, Robin Tunney, Rory Cochrane, Renée Zellweger, Ethan Embry ja Liv Tyler.
Juoni

Pikkukaupungin levykaupan henkilökunta tekee työtään rentoon tapaansa ja aidosti musiikista innostuen. Kaupan omistaja aikoo myydä putiikin suurelle levymyymäläketjulle, joka vaatii yhtenäisiä työasuja ja passittaa individualistit kilometritehtaalle. Kun yritys ostaa kauppa omaksi kasinovoitoilla epäonnistuu, on porukan sekä pelastettava myymälä että saatava kassasta puuttuvat rahat takaisin.
Näyttelijät

| 0 | 1 | 2 |
| --- | --- | --- |
|  Anthony LaPaglia  | … |  Joe Reaves   |
|  Maxwell Caulfield  | … |  Rex Manning   |
|  Debi Mazar  | … |  Jane   |
|  Renée Zellweger  | … |  Gina   |
|  Rory Cochrane  | … |  Lucas   |
|  Johnny Whitworth  | … |  A. J.   |
|  Robin Tunney  | … |  Debra   |
|  Ethan Embry  | … |  Mark   |
|  Coyote Shivers  | … |  Berko   |
|  Brendan Sexton III  | … |  Warren   |
|  Liv Tyler  | … |  Corey Mason   |
|  James "Kimo" Wills  | … |  Eddie   |
|  Ben Bode  | … |  Mitchell Beck   |
Tuotanto

Empire Records – menoa ja musaa kuvattiin Technicolor-menetelmällä New Jerseyn Atlantic Cityssä ja Pohjois-Carolinan Wilmingtonissa.
Elokuvan on käsikirjoittanut Carol Heikkinen ja tuottanut Paul Kurta, Tony Ludwig, Arnon Milchan, Michael G. Nathanson ja Alan Riche.
Julkaisu ja vastaanotto

Empire Records – menoa ja musaa julkaistiin kotimaassaan Yhdysvalloissa 22. syyskuuta 1995 rajoitettuun teatterilevitykseen. Laajempaan teatterilevitykseen elokuva pääsi 20. lokakuuta. Isossa-Britanniassa elokuva julkaistiin 28. kesäkuuta vuonna 1996. Warner Bros. toimi elokuvan levittäjänä.
Empire Records ei menestynyt ilmestyessään ja sai enimmäkseen negatiivista palautetta kriitikoilta. Elokuvalla on Rotten Tomatoes -sivustolla 24 prosentin "mätä"-arvosana, joka perustuu 21:een arvosteluun. Vaikka elokuva menestyikin huonosti, se on saanut kulttielokuvan asemaa; myös Rotten Tomatoes -sivustolla käyttäjistä 83 prosenttia nautti elokuvasta, vaikka kriitikoiden arvostelut olivatkin negatiivisia.
Elokuva voitti yhden ASCAP Film and Television Music -palkinnon laulusta “Til I Hear It From You” (Jesse Valenzuela, Robin Wilson ja Marshall Crenshaw).
Soundtrack

| Raita | Kappale | Esittäjä |
| --- | --- | --- |
| 1. | “Til I Hear It from You” | Gin Blossoms |
| 2. | “Liar” | The Cranberries |
| 3. | “A Girl Like You” | Edwyn Collins |
| 4. | “Free” | The Martinis |
| 5. | “Crazy Life” | Toad the Wet Sprocket |
| 6. | “Bright As Yellow” | The Innocence Mission |
| 7. | “Circle of Friends” | Better Than Ezra |
| 8. | “I Don't Want to Live Today” | Ape Hangers |
| 9. | “Whole Lotta Trouble” | Cracker |
| 10. | “Ready, Steady, Go” | The Meices |
| 11. | “What You Are” | Drill |
| 12. | “Nice Overalls” | Lustre |
| 13. | “Here It Comes Again” | Please |
| 14. | “The Ballad of El Goodo” | Evan Dando |
| 15. | “Sugarhigh” | Coyote Shivers |
| 16. | “The Honeymoon Is Over” | The Cruel Sea |
Soundtrack > Laulut elokuvassa, mutta ei soundtrackissa

| Raita | Kappale | Esittäjä |
| --- | --- | --- |
| 1. | “Can't Stop Losing Myself” | Dirt Clods |
| 2. | “Hey Joe” | Dirt Clods |
| 3. | “Dark and Brooding” | Noah Stone |
| 4. | “Thorn in My Side” | Quicksand |
| 5. | “Little Bastard” | Ass Ponys |
| 6. | “I Don't Know Why” | Sacrilicious |
| 7. | “Real” | Real |
| 8. | “If You Want Blood (You've Got It)” | AC/DC |
| 9. | “Counting Blue Cars” | Dishwalla |
| 10. | “Snakeface” | Throwing Muses |
| 11. | “Candy” | Full Tilt Gonzo |
| 12. | “How” | The Cranberries |
| 13. | “Hardlight” | Peg Boy |
| 14. | “Chew Toy” | Fig Dish |
| 15. | “Power Shack” | Fitz of Depression |
| 16. | “Saddam A Go-Go” | Gwar |
| 17. | “Backdown Blues” | Loose Diamonds |
| 18. | “Tomorrow” | Mouth Music |
| 19. | “Plowed” | Sponge |
| 20. | “Surround You” | Billy White Trio |
| 21. | “L.A. Girl” | Adolescents |
| 22. | “Seems” | Queen Sarah Saturday |
| 23. | “Vinyl Advice” | Dead Hot Workshop |
| 24. | “This is the Day” | The The |
| 25. | “Say No More (Mon Amour)” | Maxwell Caulfield |
| 26. | “She Walks” | Poster Children |
| 27. | “Sorry” | Sybil Vane |
| 28. | “Infinity” | Mouth Music |
| 29. | “Money (That's What I Want)” | Flying Lizards |
| 30. | “Sugar High” | Coyote Shivers feat. Renée Zellweger |
| 31. | “Seems” | Queen Sarah Saturday |
| 32. | “Romeo and Juliet” | Dire Straits |
| 33. | “Video Killed the Radio Star” | The Buggles |
| 34. | “I Shot the Devil” | Suicidal Tendencies |
| 35. | “Rock 'n' Roll/EGA” | Daniel Johnston |
DVD-julkaisut

Empire Records – menoa ja musaa julkaistiin DVD:lle Yhdysvalloissa ensimmäisen kerran 3. huhtikuuta vuonna 2001. Elokuva on julkaistu DVD:lle myös vuosina 2003, 2007, 2009 ja 2012.
Aiheesta muualla

Empire Records – menoa ja musaa Internet Movie Databasessa (englanniksi)
Empire Records – menoa ja musaa Elonet.
Empire Records – menoa ja musaa AllMoviessa. (englanniksi)
Empire Records – menoa ja musaa Rotten Tomatoesissa (englanniksi)
Frans Helmerson

Frans Helmerson (s. 3. marraskuuta 1945 Falköping, Ruotsi) on ruotsalainen sellisti, kapellimestari ja musiikkipedagogi. Vuodesta 1992 hän on toiminut professorina Kölnin, Oslon, Tukholman, Madridin, Berliinin ja Frankfurtin musiikkikorkeakouluissa. Suomessa hän toimi Korsholman musiikkijuhlien taiteellisena johtajana 1994–2001.
Helmerson aloitti sello-opinnot kahdeksanvuotiaana. Hän opiskeli Guido Vecchin johdolla Göteborgissa, Giuseppe Selmin johdolla Roomassa ja William Pleethin johdolla Lontoossa sekä myös Mstislav Rostropovitšin oppilaana. Hän voitti Cassado-sellokilpailun Firenzessä 1971 ja toimi sitten Ruotsin radion sinfoniaorkesterin soolosellistinä.
Helmersonin vuonna 1984 BIS-merkille levyttämää Dvořákin sellokonserttoa pidetään yhtenä teoksen parhaista levytyksistä. Hänen muihin levytyksiinsä lukeutuvat Šostakovitšin sellokonsertto, Brahmsin kaksoiskonsertto ja Bachin soolosellosarjat.
Vuonna 2002 Helmerson perusti Michelangelo String Quartetin yhdessä Mihaela Martinin, Stephan Picardin ja Nobuko Imain kanssa. Vuonna 2012 Picardin tilalle kakkosviulistiksi tuli Daniel Austrich.
Eturistiside

Vasemman polven rakenteet takaapäin.
Eturistiside (lat. lig. cruciatum anterius) on toinen polvinivelen nivelpussin sisäisistä ristisiteistä. Toinen on takaristiside. Näiden nivelsiteiden nimitys ristiside tulee siitä, että ne kulkevat ristiin nivelen sisällä. Eturistiside lähtee sääriluun pään nivelnastojen välisen alueen etuosasta ja kulkee ylös, taaksepäin ja lateraalisesti kiinnittyen reisiluun lateraalisen nivelnastan mediaalisen pinnan takaosaan. Ristisiteet ovat kireinä useimmissa polven asennoissa. Eturistisiteen tehtävä on estää sääriluun liian suuri etu-takasuuntainen liikkuminen reisiluun suhteen.
Eturistisiteen repeämä

Polven eturistisiteen repeämä on yleinen polven urheiluvamma. Varsinkin hyppylajien alastulo rasittaa eturistisidettä. Ainoastaan noin 30% repeämistä tapahtuu kontaktitilanteissa, vaan yleisemmin kyseessä on jalan vääntyminen kiertoliikkeessä. Naisilla vamma on jonkun verran yleisempi johtuen anatomisista eroista ja miehiä heikommasta lihasvoimasta. Hoitona käytetään leikkausta, jossa katkennut ristiside korvataan siirroksella, mutta myös konservatiivinen hoito on mahdollista etenkin vähemmän haastavaa liikuntaa harrastavilla.
Aiheesta muualla

Terve.fi: Eturistisiteen vamma
Fennica (jäänmurtaja)

| Fennica |
| --- | --- |
 Fennica Kotkassa kesällä 2009
Tyyppi:  Jäänmurtaja
Lippuvaltio:   Suomi
Kotipaikka:  Helsinki
IMO-numero:  9043615
MMSI-numero:  230245000
Tunnuskirjaimet:  OJAD
Omistaja:  Arctia Shipping Osakeyhtiö
Aiemmat omistajat:  Suomen merenkulkulaitos
Rakennustelakka:  Finnyards Oy, Rauma
Rakennusnumero:  401
Kölinlasku:  21. huhtikuuta 1992
Vesillelasku:  10. syyskuuta 1992
Luovutettu:  1993
Tekniset tiedot
Pituus:  116 m
Leveys:  26 m
Syväys:  8,4 m
Uppouma:  4 500 t
Bruttovetoisuus:  2 727 brt
Bruttovetoisuus (GT):  9 392
Koneisto:  2 x Wärtsilä Vaasa 16V32D 2 x Wärtsilä Vaasa 12V32D 2 x Aquamaster US ARC 1
Koneteho:  20 000 kW
Jääluokitus:  polar-10
Nopeus:  16 kn
Miehistö:  82
Sisaralukset:  MSV Nordica
Lähteet:  Fennica laivakortti (pdf) DNV Exchange (arkistoitu)
MSV Fennica on Arctia Shipping Osakeyhtiön (entinen Suomen merenkulkulaitos) vuonna 1993 valmistunut monitoimimurtaja, joka työskentelee talvisin Suomessa jäänmurtajana ja kesäisin sitä käytetään ympäri maailmaa erilaisissa tehtävissä kaapelointi- ja öljynporaustyömailla.
Rakentaminen

Alus tilattiin Aker Finnyardsin Rauman telakalta. Sen köli laskettiin 21. huhtikuuta 1992 telakkanumerolla 401 ja alus laskettiin vesille 10. syyskuuta. Alus valmistui 1. maaliskuuta 1993.
Alus

Fennican kalliin ylläpidon takia sillä tehdään myös jäänmurtokauden ulkopuolella muunlaisia töitä. Vaikka alus on valmistettu jäänmurtajaksi, sen runko on suunniteltu myös kovaan merenkäyntiin. Kaksi 7500 kilowatin sähkömoottoria pyörittävät kahta Aquamaster-ruoripotkuria, jotka antavat alukselle 234 tonnin paaluvetokyvyn. 360 astetta kääntyvät ruoripotkurit yhdistettynä dynaamiseen paikannusjärjestelmään mahdollistavat aluksen paikallaanpysymisen vaikeissa sääolosuhteissa. Paksussa jäässä Fennica kulkee takaperin, sillä potkurien imu helpottaa aluksen kulkua.
Fennica tekee pääosin kesäisin putkien ja kaapeleiden laskua yli kilometrin syvyyteen. Aluksella työskentelee kesäisin omistajavarustamo Finstashipin miehistön lisäksi paljon öljy- ja kaasualan työntekijöitä. Useimmiten aluksella tehdään töitä Pohjanmerellä.
Onnettomuus

Heinäkuussa 2015 Fennica vaurioitui rungostaan Alaskassa, kun se oli vuokrattuna Royal Dutch Shellin arktisen alueen öljynporausprojektiin.
Aiheesta muualla

Kuvia tai muita tiedostoja aiheesta Fennica (jäänmurtaja) Wikimedia Commonsissa
Finstaship Fennica (Arkistoitu – Internet Archive)
Suomen jäänmurtajat
| --- | --- |
Dieselsähköiset:   Sisu  Voima  Karhu  Murtaja  Sampo  Tarmo  Varma  Apu  Urho  Sisu  Otso  Kontio  Fennica  Nordica  Botnica  Polaris 
Höyrymurtajat:   Murtaja  Sampo  Apu  Tarmo  Wäinämöinen  Ilmarinen  Voima  Jääkarhu  Suursaari 
Nykyisin Suomen valtion käytössä olevat jäänmurtajat lihavoituna
Floating into the Night

| Floating into the Night Julee Cruise |
| --- | --- | --- |

Studioalbumin tiedot
 Julkaistu: 12. syyskuuta 1989
 Tuottaja(t): David Lynch, Angelo Badalamenti
 Tyylilaji: dream pop, jazz
 Kesto: 47.56
 Levy-yhtiö: Warner Bros.
Julee Cruisen muut julkaisut
|   | Floating into the Night 1989 | The Voice of Love 1993 |
Singlet albumilta Floating into the Night
 ”Falling” Julkaistu: 1990  ”Rockin’ Back Inside My Heart” Julkaistu: 1990
Floating into the Night on yhdysvaltalaisen laulajan Julee Cruisen debyyttialbumi, joka julkaistiin 12. syyskuuta 1989 Warner Bros. Recordsin kautta. Albumin ovat tuottaneet ja säveltäneet David Lynch ja Angelo Badalamenti. Albumin kappaleita kuullaan Lynchin teoksissa Blue Velvet – ja sinisempi oli yö (1986), Industrial Symphony No. 1: The Dream of the Broken Hearted (1990) ja Twin Peaks (1990–1991).
Ilmestyessään Floating into the Night sai laajalti positiivisen vastaanoton. Se debytoi 74. sijalla Yhdysvaltain Billboard 200 -listalla.
Kappaleet

Floating – 4:51
Falling – 5:45
I Remember – 4:11
Rockin’ Back Inside My Heart – 5:45
Mysteries of Love – 4:27
Into the Night – 4:42
I Float Alone – 4:33
The Nightingale – 4:54
The Swan – 2:28
The World Spins – 6:38
Tekijät

Julee Cruise – laulu
Eddie Dixon – sähkökitara
Vinnie Bell – sähkökitara
Kenny Landrum – syntetisaattori
Angelo Badalamenti – tuotanto, syntetisaattori, piano, orkesteraatio
Al Regni – tenorisaksofoni, klarinetti
David Lynch – tuotanto
Eturauhanen

Miehen sukuelinten anatomiaa.
1. Virtsarakko. 2. 
Häpyliitos. 3. Siitin.
4. Paisuvaiskudos. 5. Terska. 6. Esinahka.
7. Virtsaputki. 10. Rakkularauhanen.
11. Siemenheittotiehyt. 12. Eturauhanen.
13. Bulbouretraali- eli Cowperin rauhanen.
15. Siemenjohdin. 16. Lisäkives. 17. Kives.
18. Kivespussi.
Eturauhanen (lat. prostata) on miehillä virtsarakon alapuolella sijaitseva lisäsukupuolirauhanen. Naisten vastaavaa elintä, Skenen rauhasta, voi pitää eturauhasen surkastumana.
Miehillä eturauhasen tehtävänä on tuottaa siemennesteeseen nestettä siittiöiden ravinnoksi. Miehen siemenjohtimet liittyvät virtsaputkeen eturauhasen sisällä.
Sairaudet ja niiden tutkiminen

Vanhemmiten valtaosalla miehistä on hyvänlaatuista eturauhasen liikakasvua, jonka seurauksena eturauhasen läpi kulkeva virtsaputki ahtautuu. Eturauhasen hyvänlaatuinen liikakasvu olisi muutoin lähes harmitonta, mutta siitä voi seurata virtsaamisvaikeuksia; virtsarakkoa ei saa tyhjennettyä kunnolla ja sinne kertyy tavallista enemmän virtsaa. Oireet voivat vaihdella, ja niitä ovat virtsaamistarpeen tihentyminen, tarve herätä yöllä virtsaamaan, virtsan kulun vaikeutuminen ja virtsasuihkun heikentyminen. Eturauhassyöpä ja sen riskitekijöiden kasvu on myös melko yleinen vanhemmilla miehillä.
Asiantuntija voi arvioida eturauhasen kokoa ja rakennetta yksinkertaisimmin tunnustelemalla sitä peräsuolen kautta (tuseeraus). Lisäksi sitä voidaan tutkia ultraäänellä. Myös laboratoriokokein veren seerumista mitattava, kohonnut PSA-arvo (prostataspesifinen antigeeni) voi antaa viitteitä mahdollisesta eturauhasen suurenemisesta, syövästä tai kasvaneesta syöpäriskistä. Kokeessa määritetään kokonais-PSA:n ja nk. vapaan PSA:n pitoisuudet ja niiden suhde.
Virtsaputken ahtautumaa tai virtsarakon rakennetta voidaan myös tutkia tähystystekniikan avulla.
Aiheesta muualla

Wikimedia Commonsissa on kuvia tai muita tiedostoja aiheesta .
Solunetti: Eturauhanen (prostata)
Filippiinit talviolympialaisissa 2014

Filippiinit osallistuu yhden urheilijan suuruisella joukkueella Sotšin talviolympialaisiin 2014. Maa osallistui ensimmäistä kertaa talviolympialaisiin Sapporossa, Japanissa vuonna 1972. Filippiinejä edusti tuolloin kaksi urheilijaa alppihiihdossa.
Joukkue > Taitoluistelu

Michael Christian Martinez
Franco Chioccioli

Franco Chioccioli (s. 25. elokuuta 1959 Castelfranco di Sopra) on italialainen entinen maantiepyöräilijä. Hänen uransa kohokohta oli Italian ympäriajon voitto vuonna 1991.
Saavutuksia

| --- | --- |
 1983 7. Milano–San Remo  15. Italian ympäriajo  Giro del Trentino, 1. etapin  voitto 1984 1. Coppa Agostoni  1. Giro del Trentino + 2. etapin voitto 1985 9. Italian ympäriajo + 14. etapin voitto 1986 5. Sveitsin ympäriajo + 6. etapin voitto  6. Italian ympäriajo + 8. etapin voitto 1987 8. Milano–San Remo  8. Tirreno-Adriatico  14. Italian ympäriajo 1988 5. Italian ympäriajo + 6. etapin voitto:  1989 5. Italian ympäriajo 1990 6. Italian ympäriajo  Giro del Trentino, 4. etapin voitto 1991 1. Italian ympäriajo + 15., 17. ja 20. etapin voitto  2. Italian mestaruuskilpailu 1992 1. Euskal Bizikleta + 5. etapin voitto  3. Italian ympäriajo + 19. etapin voitto  16. Ranskan ympäriajo + 15. etapin voitto  Giro del Trentino, 1. etapin voitto 1993 2. Euskal Bizikleta + 5. etapin voitto  19. Italian ympäriajo
Tallit

1982 - Selle Italia
1983 - Vivi-Benotto
1984 - Murella-Rossin
1985 - Fanini-Wührer
1986 - Ecoflam
1987 - Gis Gelati-Jollyscarpe
1988 - Del Tongo
1989 - Del Tongo
1990 - Del Tongo
1991 - Del Tongo - MG Boys
1992 - GB-MG Maglificio
1993 - GB-MG Maglificio
1994 - Mercatone Uno-Medeghini
Geevarghese Divannasios Ottathengil

Geevarghese Divannasios Ottathengil (1. marraskuuta 1950 – 16. tammikuuta 2018) oli intialainen syyrialais-malankarilaisen katolisen kirkon piispa. Hänet vihittiin papiksi 20. huhtikuuta 1978 ja nimitettiin Batteryn eparkian johtoon 11. marraskuuta 1996. Piispaksi vihkiminen seurasi 5. helmikuuta 1997. Pääkonsekraattorina toimi Cyril Baselios Malancharuvil, jota avustivat Geevarghese Timotheos Chundevalel ja Lawrence Ephraem Thottam.
25. tammikuuta 2010 Ottathengil sai nimityksen Puthurin eparkian piispaksi.
Geferson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Geferson Cerqueira Teles
Syntymäaika: 13. toukokuuta 1994 (ikä 30)
Syntymäpaikka: Lauro de Freitas, Brasilia
Pelipaikka: vasen laitapuolustaja
Pituus: 181 cm
Seura
Seura: Internacional
Pelinumero: 24
Seurat
| Vuodet | Seura | O | (M) |
| 2015– | Internacional | 1 | (0) |
| Yhteensä | Yhteensä | 1 | (0) |
 Seurajoukkueuran tilastot kattavat vain kansalliset sarjat, päivitetty 31. toukokuuta 2015.
Geferson Cerqueira Teles eli Geferson (s. 13. toukokuuta 1994 Lauro de Freitas) on brasilialainen jalkapalloilija, joka edustaa Brasilian Série A:ssa pelaavaa Internacionalia. Pelipaikaltaan hän on vasen laitapuolustaja.
Exclusive

| Exclusive Chris Brown |
| --- | --- | --- |

Studioalbumin tiedot
 Äänitetty : 2006-2007
 Julkaistu: 3. marraskuuta 2007 (katso julkaisuhistoria)
 Tuottaja(t): Bryan-Michael Cox, Paul Blanco, Dre & Vidal, Jazze Pha, Scott Storch, Morris Brothers, Kanye West, Swizz Beatz, T-Pain, The Underdogs, will.i.am, Stargate, The-Dream, The Runners, Tank, Polow da Don
 Tyylilaji: R&B, pop, hip hop
 Kesto: 62.03
 Levy-yhtiö: Jive Records, Zomba Music Group
Muut kannet
 Forever Editionin kansi
Chris Brownin muut julkaisut
| Chris Brown 2005 | Exclusive 2007 | Graffiti 2009 |
Exclusive on R&B-artisti Chris Brownin toinen studioalbumi, joka julkaistiin 3. marraskuuta 2007.